wickkiey/tamil-wikipedia-chunked huggingface dataset:
# அலெப்போ பெரிய பள்ளிவாசல்

**அலெப்போ பெரிய பள்ளிவாசல்** ( *Jāmi‘ Halab al-Kabīr*) அல்லது **அலெப்போ உமாய்யது பள்ளிவாசல்** ( *Jāmi‘ al-Umawi al-Kabīr*) சிரியாவின் அலெப்போ நகரத்தில் உள்ள மிகப்பெரிய மற்றும் தொன்மையான பள்ளிவாசல் ஆகும். உலகப் பாரம்பரியக் களமான இந்தப் பள்ளிவாசல் அலெப்போ பழைய நகரத்தில் அல்-ஜலோம் மாவட்டத்தில் அல்-மதீனா சவுக்கிற்கு நுழைவாயிலில் அமைந்துள்ளது. இந்தப் பள்ளிவாசலில் திருமுழுக்கு யோவானின் தந்தையான செக்காரியாவின் உடலடக்கம் செய்யப்பட்டுள்ளதாக அறியப்படுகிறது. துவக்கத்தில் 8ஆம் நூற்றாண்டில் கட்டப்பட்டிருந்தாலும் தற்போதைய கட்டடம் 11வதிலிருந்து 14ஆம் நூற்றாண்டு வரை கட்டப்பட்டுள்ளது. 1090இல் கட்டப்பட்ட மினார், சிரியா உள்நாட்டுப் போரின் போது ஏப்ரல் 24, 2013இல் அழிக்கப்பட்டது.
# அலெப்போ பெரிய பள்ளிவாசல்

## உசாத்துணைகள்

-
-
-
-
-
-
-
# பஞ்சகன்னிகை

இந்து தொன்மவியலில் ஐந்து புராணப் பெண்கள் பஞ்சகன்னிகைகள் (சமஸ்கிருதம்:पञ्चकन्या, pañcakanyā, பஞ்சகன்னியா) என்று அழைக்கப்பெறுகின்றார்கள். இவர்களே மிகச்சிறந்த தர்மப்பத்தினிகளாகவும், இல்லற வழிகாட்டிகளாகவும் குறிக்கப்பெறுகிறார்கள்.  
இவர்கள் அகலிகை, துரோபதை, சீதை, தாரை, மண்டோதரி என்பவர்களாவர். இவர்களில் அகலிகை, சீதை, தாரை மற்றும் மண்டோதரி ஆகியோர் இராமயாண காலத்தில் வாழ்ந்தவர்கள். துரோபதி மகாபாரத காலத்தில் வாழ்ந்தவர்.  
இவர்களைத்தவிற குந்தி தேவிக்கும் பஞ்சகன்னிகள் பட்டியலில் இடமளிக்கின்றனர்.  
1. அகலிகை - கௌதம முனிவரின் மனைவி
1. திரௌபதி - பஞ்ச பாண்டவர்களின் மனைவி,
1. சீதை - இராமனின் மனைவி,
1. தாரை , வாலியின் மனைவி
1. மண்டோதரி, இராவணனின் மனைவி
# பஞ்சகன்னிகை

## அகலிகை

திருமாலின் மோகினி அவதாரத்தினை அறிந்த பிரம்மன், மோகினையைப் போன்ற அழகுடைய பெண்ணை படைக்க எண்ணினார். அழகில் எவருக்கும் ஈடு இணை இல்லாத அகலிகையை அவர் தோற்றுவித்தார். பின் அவளை கௌதம மகரிஷிக்கு திருமணம் செய்துவைத்தார். அழகில் மிக உயர்ந்தவளான அகலிகை மீது இந்திரன் மோகம் கொண்டார்.  
அதனால் சேவலாக மாறி கூவி கௌதமரை ஆற்றங்கரைக்கு அனுப்பிவைத்து அகலிகையை வன்புணர்வு செய்தார். அந்நேரம் குடிலுக்கு திரும்பிய கௌதமர், அகலிகையை கல்லாக மாற சாபமிட்டார். இவ்வாறு கல்லாக மாறிய அகலிகை ராமனின் கால்பட்டதால் மீண்டும் மனிதவுருவம் பெற்றதாக இந்து சமய நூல்கள் பல சொல்லுகின்றன.
# பஞ்சகன்னிகை

## திரௌபதி

திரௌபதி இதிகாசமான மகாபாரதத்தின் கதைநாயகியாவர். இவர் பாண்டவர்களான தர்மன் (யுதிஷ்டிரன்), பீமன், அர்ஜூனன், நகுலன், சகாதேவன் ஆகியோருக்குப் பொதுவான மனைவியாவர். கௌரவர்களின் அரண்மனையில் தருமரும் சகுனியும் ஆடிய சூதாட்டத்தில் தருமன் நாடு, நகரம், அரண்மனை என அனைத்தையும் இழந்துவிட்டபின் திரௌபதியை வைத்து சூதாடினார். அப்பொழுதும் தோல்வியடைந்தமையால் திரௌபதி கௌரவர்களின் அரசனான துரியோதனால் ஆடை களையப்பெற்றார்.  
இதனால் அவமானமடைந்த திரௌபதி கௌரவர்களை அழித்து முடித்த பின்பே தன் கூந்தலை முடிவது என்று சபதமேற்றார். இதனைப் பாஞ்சாலி சபதம் என்பர். இதுவே பாரதப் போருக்கு மூலமாக அமைந்தது.
# பஞ்சகன்னிகை

## சீதை

இராமயண இதிகாசத்தின் நாயகி சீதை. மிதிலை மன்னனான ஜனகர், குழந்தை சீதையை பூமியில் புதைந்திருந்த பெட்டியிலிருந்து கண்டெடுத்து வளர்த்தார். இதனால் சீதை பூமாதேவியின் புதல்வியாகக் கருதப் படுகிறார். சீதை வயதுக்கு வந்தவுடன் அவரை மணமுடித்துக் கொடுக்க சுயம்வரம் நடத்திய ஜனகர், தனக்கு சிவனால் வழங்கப்பட்ட வில்லில் வெற்றியுடன் நாண் ஏற்றுபவருக்கு சீதையைத் திருமணம் செய்து வைப்பதாக அறிவித்தார். இந்த சுயம்வரத்தில் இராமர் உட்பட பல ராஜகுமாரர்கள் கலந்து கொண்டனர். எவராலும் அசைக்கக்கூட முடியாத வில்லை இராமர் நாணேற்ற முற்படும் போது பெரும் ஓசையுடன் வில் முறிந்தே விட்டது. இதனால் சீதை இராமரின் மனைவியானார்.  
இராமனுடன் வனவாசம் சென்ற சீதையை, இராவணன் கவர்ந்து சென்றார். அவரை மீட்க இராமன், அனுமன் மற்றும் வானரப்படையுடன் இலங்கை சென்றார். இராவணனுடன் போரிட்டு சீதையை மீட்டார். அதன்பின் இராவணனுடன் இருந்த சீதையின் கற்பில் சந்தேகம் கொண்டு இலக்குவனை விட்டு சீதையை காட்டில் விடச் செய்தார். காட்டில் சீதை லவன், குசன் என்ற இரு மைந்தர்களைப் பெற்றார். அதன்பின் அவர்களை இராமரிடன் ஒப்படைத்து பூமாதேவியைச் சரணடைந்தார்.
# பஞ்சகன்னிகை

## தாரை

தாரா இராமாயணக் கதையின் படி வாலியின் மனைவி. இவர்களது மகன் அங்கதன். இவர் வானர மருத்துவர் சுசேனரின் மகள் என்றும் கூறப்படுகிறார்.
# பஞ்சகன்னிகை

## மண்டோதரி

மண்டோதரி ராவணனின் மனைவி. பேரழகு படைத்தவள். இலங்கைக்குச் சென்ற அனுமன், முதலில் இவளைப் பார்த்து சீதை என்றே நினைத்து விடுகிறார். இந்திரசித்தன் இவளது மகன். சம்சுகிருதத்தில் மண்டோதரி என்ற சொல்லுக்கு “மெல்லிய வயிறாள்” என்று பொருள்
# பஞ்சகன்னிகை

## இவற்றையும் காண்க

- வேதகாலம்
# தேசிகமாலை

**தேசிக மாலை** என்னும் பெயர் கொண்ட நூல் ஒன்று இருந்தது என்பதை உரைநூல்கள் குறிப்பிடுகின்றன. இது 10 ஆம் நூற்றாண்டில் தோன்றியது.  
இந்த நூலின் பாடல்கள் அந்தாதித் தொடையால் அமைந்திருந்தன.  
இந்த நூலின் பாடல்கள் பஃறொடை வெண்பாக்களால் ஆனவை.
# தேசிகமாலை

## கருவிநூல்

மு. அருணாசலம், தமிழ் இலக்கிய வரலாறு, பத்தாம் நூற்றாண்டு, பதிப்பு 2005
# மோகினி

**மோகினி ** (சமஸ்கிருதம்:मोहिनी, மோஹினி) என்பது இந்து சமயக் கடவுள் விஷ்ணு எடுத்த பெண் அவதாரமாகும். மோகினி என்ற பெயருக்கு மோகத்தினால் மயக்கும் வல்லமையுடையவள் என்று பொருள்.  
மோகினி அவதாரம் பற்றி மகாபாரதம் மற்றும் பாகவதம் ஆகிய நூல்களில் குறிப்பு உள்ளது. பாற்கடலில் இருந்து கிடைத்த அமுதத்தினை தேவர்களுக்கு மட்டும் பிரித்து தருவதற்காகவும், பிட்சாடனுடருடன் இணைந்து தருகாவன ரிசிகளின் ஆணவம் அழிக்கவும், பசுமாசுரனை அழிக்கவும் எனப் பல முறை விஷ்ணு, மோகினியாக அவதாரம் எடுத்ததாக புராணங்கள் கூறுகின்றன.  
மோகினி, சிவனுடன் உடலுறவில் ஈடுபட்டு ஐயப்பன் என்ற குழந்தையைப் பெற்றெடுத்ததாகவும் கூறப்படுகிறது. மகாபாரதத்தில் கூறப்படும் அரவான் என்பவரின் வரத்தை நிறைவேற்ற கிருஷ்ணர் மோகினி அவதாரம் எடுத்து அரவானை மணந்து கொண்டதாகவும் கூறப்படுகிறது.
# மோகினி

## அமுதம் பகிர்ந்தளித்தல்

தேவர்களும், அசுரர்களும் இணைந்து மேரு மலையை மத்தாகவும், வாசுகி பாம்பினை கயிறாகவும் கொண்டு பாற்கடலை கடைந்தார்கள். அந்நிகழ்வில் வெளிபட்ட ஆலகாலத்தினை சிவன் உண்டபின்பு, பாற்கடலிருந்து, லட்சுமி, அரம்பையர்கள், ஐராவதம், உச்சைசிரவம் போன்றவை தோன்றின. இறுதியாக அமுதம் தோன்றியது.  
அமுதம் இறவாமையை தரவல்லது என்பதால் அசுரர்கள் அருந்துவதைத் தடுக்க விஷ்ணு மோகினியாக அவதாரம் எடுத்தார். தன் அழகில் மயக்கி அசுரர்களை ஏமாற்றிய மோகினி, தேவர்களுக்கு அமுதத்தை வழங்கினார். இதற்கிடையில் தேவர்கள் போல் வேடமிட்டு இருந்த ஒரு அசுரன் அமிர்தத்தை பருகியதை அறிந்த சூரிய-சந்திரர்கள், இவ்விடயத்தை மோகினியிடம் கூறினர். உடனே மோகினி தன் சக்ராயுதத்தால் அந்த அசுரனின் தலையை உடலில் இருந்து துண்டித்தார். இதனால் அவ்வசுரனின் தலை இராகுவாகவும், உடல் கேதுவாகவும் மாறியது.
# மோகினி

## பஸ்மாசுரன் வதம்

விஷ்ணு புராணத்தில் மோகினி பஸ்மாசுரனை அழித்தமை பற்றி கூறப்பட்டுள்ளது.  
அசுரர்களின் அரசனான பஸ்மாசுரன் என்பவர் சிவபெருமானை நோக்கி தவமியற்றி, தான் யார் தலையில் கைவைத்தாலும் அவர்கள் சாம்பல் ஆகும்படி வரம் கேட்டுப் பெற்றார். அதனை சிவபெருமானிடம் சோதிக்க எண்ணி அவரை துரத்தினார். அந்நேரத்தில் விஷ்ணு மோகினி அவதாரம் எடுத்து பஸ்மாசுரனை தனது அழகினால் மயக்கி மோகம் கொள்ளச் செய்தார். மோகம் கொண்ட பஸ்மாசுரனை தன்னுடன் ஆடும் படி மோகினி கூறினார். அவளுடைய நடன முறைகளை பின்பற்றி ஆடிய பஸ்மாசுரன் தான் பெற்ற வரத்தினை மறந்து தன் தலையிலேயே கைவத்தார். ஆகவே சிவபெருமான் தந்த வரத்தின்படி பஸ்மாசுரன் சாம்பலானார்.
# மோகினி

## சிவபெருமானுடன் உறவு

பாற்கடல் அமுதம் கடைந்து அதை தேவர்களுக்கு மோகினி உருவத்தில் இருந்த விஷ்ணு பகிர்ந்தளித்த போது சிவபெருமான் ஆழ்ந்த யோகத்தில் இருந்ததால் அந்த மோகினி அவதாரத்தினை தரிசிக்க இயலாமல் போனது. பின்னர் யோகம் களைந்து எழுந்த பொழுது சிவபெருமான் விஷ்ணுவின் அந்த மோகினி அவதாரத்தை தரிசிக்க வேண்டினார்.  
காண்போரை மோகத்தில் ஆழ்த்தும் வல்லமையுடைய மோகினி அவதாரத்தினை விஷ்ணு மீண்டும் எடுத்தார். அத்துடன் ஒரு வனத்தில் சென்று மறைந்தார். மோகினியினை காண சென்ற சிவபெருமான் வனத்தின் ஒரு மரத்தில் விளையாடிக்கொண்டிருந்த மோகினியை கண்டார். அவருக்கும் மோகம் வந்தது. உடனிருக்கும் பார்வதியை மறந்து மோகினி அடைய எண்ணினார். அப்பொழுது சிவனும் மோகினியும் உடலுறவு கொண்டார்கள். அவர்களுக்கு பிறந்தவரே ஐயப்பன் ஆவார்.
# மோகினி

## நாட்டுப்புற மரபுகளில்

மகாபாரதத்தில் கூறப்படும் அரவான் என்பவர், கிருஷ்ணரிடம் மூன்று வரங்கள் கேட்டதாக நாட்டுப்புற மரபில் கூறப்படுகிறது. அதில் மூன்றாவது வரம் பற்றி கூவாக மரபில் மட்டுமே கூறப்படுகிறது. அதன்படி அரவான், தான் இறப்பதற்கு முன்பு திருமணம் செய்து கொள்ள வேண்டும் என்று வரம் கேட்டதாகவும் அதற்கு கிருஷ்ணர் மோகினி அவதாரம் எடுத்து அரவானை மணந்து கொண்டதாகவும் கூறப்படுகிறது.
# மோகினி

## காண்க

- தசவதாரம்
- விஷ்ணு
# அப்துல் ரசாக் உசேன்

**துன் அப்துல் ரசாக் உசேன்**; (மார்ச் 12, 1922 — ஜனவரி 14, 1976), (மலாய்: *Tun Haji Abdul Razak bin Dato' Hussein*; ஆங்கிலம்: *Tun Abdul Razak Hussein*; சீனம்: *阿卜杜勒·拉扎克*); என்பவர் மலேசியாவின் இரண்டாவது பிரதமர்.  
1970-ஆம் ஆண்டில் இருந்து 1976-ஆம் ஆண்டு வரை பிரதமர் பதவியை வகித்தவர். மலேசியாவின் *மேம்பாட்டுத் தந்தை* (*Father of Development*), (மலாய்: *Bapa Pembangunan*) என்று போற்றப் படுகிறவர்.  
இவர் ஆட்சியில் இருந்த போது, மலேசியாவில் இருந்த பல அரசியல் கட்சிகளை ஒன்றிணைத்து, பாரிசான் நேசனல் எனும் ஆளும் கூட்டணியை அமைத்தவர். மலேசியப் புதிய பொருளாதாரக் கொள்கையை *(Malaysian New Economic Policy)* அறிமுகப் படுத்தியவர்.
# அப்துல் ரசாக் உசேன்

## வாழ்க்கை வரலாறு

இவர் பகாங் மாநில அரச நகரமான பெக்கான் நகரில், புலாவ் கெலாடி எனும் கிராமத்தில் 1922 பிப்ரவரி 12-ஆம் தேதி பிறந்தவர்.  
அப்துல் ரசாக், கோலாகங்சார் மலாய்க் கல்லூரியில் சேர்ந்து படித்தார். பின்னர் 1939-ஆம் ஆண்டில் மலாயா நிர்வாகப் பணியில் சேர்ந்தார். அதன் பிறகு, 1940-ஆம் ஆண்டில் சிங்கப்பூரில் உள்ள ராபிள்ஸ் கல்லூரியில் படிக்க அவருக்கு உதவித் தொகை வழங்கப்பட்டது.  
இரண்டாம் உலகப் போரின் தொடக்கத்துடன் அவரின் கல்லூரிப் படிப்பு நிறுத்தப் பட்டது. போர்க் காலத்தில் அவர் பகாங் மாநிலத்தில் வத்தானியா *(Wataniah)* எதிர்ப்பு இயக்கத்தை அமைக்க உதவினார்.
# அப்துல் ரசாக் உசேன்

## வாழ்க்கை வரலாறு

### மலேசியப் புதிய பொருளாதாரக் கொள்கை

மலேசியாவில் வாழும் பல இன மக்களின் பொருளாதார, சமூகவியலைச் சமப்படுத்தும் வகையில் 1971-ஆம் ஆண்டு புதிய பொருளாதாரக் கொள்கையை உருவாக்கியவர்.  
புறநகர் வாழ்மக்களின் வாழ்க்கைத் தரத்தை உயர்த்துவதற்கும், வறுமை நிலையை அகற்றுவதற்கும், 1974-ஆம் ஆண்டு மலேசிய பச்சைப் புத்தகத் திட்டத்தைத் தொடங்கியவர்.  
மலேசியாவில் பெல்டா, பெல்க்ரா திட்டங்களை அறிமுகப் படுத்தியவர். கிராமப் புறங்களிலும், உட்புறப் பகுதிகளிலும் வாழும் மக்களின் வாழ்க்கைத் தரத்தை மேம்படுத்துவதற்கு நல்சேவைகளை வழங்கியவர் என்று புகழப் படுகின்றார்.
# பியூ திங்க்ஸ் லெப்ட் அன்செட்

**பியூ திங்க்ஸ் லெப்ட் அன்செட்** (*Few Things Left Unsaid*) என்பது எழுத்தாளரும், பொறியியலாளருமான சுதீப் நகர்க்கர் என்பவரால் எழுதப்பட்டு 2011-ம் ஆண்டு வெளிவந்த நாவலாகும். சுதீப்பிற்கு தினந்தோறும் நாட்குறிப்பு எழுதும் பழக்கம் உண்டு. அவருடைய தோழர் அதை வாசித்துவிட்டு, புத்தகமாக வெளியிட வேண்டுகோள் விடுத்தார்.  
இப்புத்தகமானது, 2011-ம் ஆண்டு சூலை 13-ம் நாள் இந்திய மத்திய அமைச்சர் சுரேஷ் செட்டியால் வெளியிடப்பட்டது. சுதீப், ஸ்டேக் யுவர் ரேக் மாதாந்த்திர இதழிலும் ரேடியோ மிர்ச்சி பண்பலையிலும் நேர்காணல் அளித்துள்ளார்.  
டைம்ஸ் ஆப் இந்தியா இப்புத்தகம் ஒரே நாளில் 8,000-க்கும் மேற்பட்ட பிரதிகள் விற்பனையானதை குறிப்பிட்டிருந்தது.
# பியூ திங்க்ஸ் லெப்ட் அன்செட்

## கதைக்கரு

ஆதித்யா, ரியா என்ற இருவருக்கும் நடக்கும் உறவுப்போராட்டத்தினை மையமாக வைத்து இப்புத்தகம் எழுதப்பட்டுள்ளது. இருவருக்கும் நடக்கும் ஊடல்கள், அதன் பிறகு வரும் பிரச்சனைகள், என இக்கதை நகர்கின்றது. இருவரும் இறுதியில் பிரிகின்றனர். இக்கதை தன்னுடைய வாழ்க்கையில் நடந்த கதை என இப்புத்தகத்தின் ஆரம்பத்தில் சுதீப் தெரிவித்துள்ளார்.
# பியூ திங்க்ஸ் லெப்ட் அன்செட்

## கதாபாத்திரங்கள்

- ஆதித்யா
- ரியா
- சமீர்
- அமித்
- நேகா
- சுவப்னில்
- அனுப்
# கூறிட்டு கதிர்மருத்துவம்

**கூறிட்டு கதிர்மருத்துவம்** (Fractionated RT ) என்பது, கதிர்மருத்துவம் ஒரு முழுமையான மருத்துவ அறிவியல் பகுதியாக நிலைபெற்ற போது 6 வாரத்திற்கு, வாரம் 5 நாட்கள் வீதம் தினமும் 2 கிரே அளவில் மொத்தம் 60 கிரே 42 நாட்களில், 30 கூறுகளாக ,மருத்துவம் மேற்கொள்ளப்பட்டது. இது பொதுவாக எல்லா மருத்துவ மனைகளிலும் நடைமுறையில் உள்ளது. இதுவே **கூறிட்டு கதிர்மருத்துவம்** மேற்கொள்ளும் முறையாகும். சில சமயங்களில் ஆய்விற்காக ஒரே நாளில் 2 அல்லது 3 கூறுகளாக மருத்துவம் மேற் கொள்ளப்படுகிறது. இது **அதிகரித்த கூறுகளுடன் கதிர்மருத்துவம்**. (Hyperfractionated RT ) எனப்படும். அதுபோல் வாரத்திற்கு 5 கூறுகளுக்குப் பதில் 6 கூறுகளுடன் மருத்துவம் செய்யப்படும் போது அது **விரைந்த கதிர் மருத்துவம்** (Accelerated RT ) எனப்படுகிறது. அது மேலும் வரிவுபடுத்தி, இடைவெளி இல்லாமல் தொடர்ந்து ஒரு வாரத்தில் 7 நாட்களும் மருத்துவம் கொடுக்கும் போது அது **தொடர் கதிர்மருத்துவம்** (Continuous RT ) எனப்பட்டது. இம்முறைகள் அனைத்தும் இணைத்து மருத்துவம் மேற்கொள்ளும் போது அம்முறை **'சார்ட்**' (CHART_ continuous hyperfractionated accelerated RT ) எனப்படுகிறது. இம்முறைகள் எல்லா மருத்துவ மனைகளிலும் பின்பற்றப்படுவதில்லை. வசதியைப் பொறுத்தும் ஆய்விற்காகவும் மேற்கொள்ளப்படுகிறன..
# இருக்கு வேத கால முனிவர்கள்

நிலவியல் படம்]]
**இருக்கு வேத கால முனிவர்கள்** பொ.ஊ.மு. 1500 - 1100↑ கால கட்டத்தில் வாழ்ந்த ரிஷிகள் ஆவர். இவர்களின் எண்ணிக்கை 350க்குச் சற்று அதிகமாக உள்ளது. இருக்கு வேத கால ரிஷிகள் 10647 இருக்குகள், 2024 வர்க்கங்கள், 1028 சூக்தங்கள், 85 அனுவாகம், 64 அத்தியாயம் மற்றும் 10 மண்டலங்கள் கொண்ட ரித் வேதத்தைப் படைத்துள்ளனர். மரீசியின் மகன் காசியபரும் தலா எட்டு சூக்தங்களைப் படைத்துள்ளனர். ‘அபாலா’ என்ற பெண் முனி ஒரு சூக்தம் படைத்துள்ளார். முனிவர்களின் முன்னோர்களான வருண புத்திரன் பிருகு, இசிரத்தின் மகன் குசிக் தலா ஒரு சூக்தம் படைத்துள்ளனர்.
# இருக்கு வேத கால முனிவர்கள்

## சில முனிவர்களின் தலைமுறைகள்

வசிட்டரின் தந்தை மித்ரவர்ணன், சகோதரர் அகத்தியர், மகன் சக்தி. விசுவாமித்ரரின் தந்தை காத்தி, தாத்தா குஷிகர், கொள்ளுத்தாத்தா இசிரத். பிருகுவின் தந்தை வருணன். பரத்துவாசரின் தந்தை பிரகசுபதி, தாத்தா லோகநாமா. கண்வரின் தந்தை கோரர், தாத்தா அங்கிரஸ் ஆவார்.காசிபரின் தந்தை மரீசி. கோதமரின் தந்தை ரகூகன்.
# இருக்கு வேத கால முனிவர்கள்

## ரிஷிகளின் பணிகள்

வேதம் ஓதுதல், ஓதுவித்தல், வேள்விகள் செய்தல், செய்வித்தல், தவம் செய்தல், தானம் பெறுதல், அரசனுக்கு குருவாக இருந்து அரசியல், குடிமக்கள், எதிரி நாட்டு மன்னர்கள் விசயங்களில் ஆலோசனை சொல்லுதல், மற்றும் வர்ணாசிரம தர்மத்தைக் காத்தல், வரி விதித்தல், சட்டங்கள் இயற்றுவது தொடர்பாக அரசனுக்கு ஆலோசனை கூறுதல் மற்றும் புரோகிதம் செய்தல் ஆகியன ரிஷிகளின் கடமைகள் ஆகும்.
# இருக்கு வேத கால முனிவர்கள்

## இருக்கு வேதகால இனக்குழுக்களின் புரோகிதம் செய்யும் சில ரிஷிகள்

| எண் | ரிஷிகள் | இனக்குழு | வாழ்விடம் |  |
| --- | --- | --- | --- | --- |
| 1 | பிருகு | திருஹ்யு | விருஷ்ணி-அசிக்னி நதிக்களிடையே உள்ள பகுதி |  |
| 2 | அத்திரி & கிருதசமத் | புரு குலம் | விபாசு-சுதுத்ரி நதிக்களிடையே உள்ள பகுதி |  |
| 3 | பரத்துவாசர் | திவோதாசு-சுதாசு (பாரதர்கள்) | விருஷ்ணி-விபாசு நதிக்களிடையே உள்ள பகுதி |  |
| 4 | வசிட்டர் | சுதாசு (பாரதர்கள்) | விருஷ்ணி-விபாசு நதிக்களிடையே உள்ள பகுதி |  |
| 5 | விசுவாமித்திரர் | சுதாசு (பாரதர்கள்) | விருஷ்ணி-விபாசு நதிக்களிடையே உள்ள பகுதி |  |
| 6 | தீர்க்கதமஸ் | பாரதர்கள் - திருத்சூ | விருஷ்ணி-விபாசு நதிக்களிடையே உள்ள பகுதி |  |
| 7 | கண்வர் | துர்வசு - யது | விருஷ்ணி-அசிக்னி நதிக்களிடையே உள்ள பகுதி | } |
# இருக்கு வேத கால முனிவர்கள்

## வசிட்டர்

இருக்கு வேதத்தின் ஏழாவது மண்டலத்தைச் சேர்ந்தவர் வசிட்டர்.இவர் மற்ற ரிஷிகளை விட அதிகமாக, 103 சூக்தங்கள் இயற்றியுள்ளார். இவரின் தந்தை மித்ரவர்ண தேவர். இவரது மகன்களான சக்தி, சித்ரமகா, ம்ருலீக், கெளரவீதி, மற்றும் பேரன் பராசரர் ரிக் வேத கால ரிஷிகளே.  
வசிட்டரின் சூக்தங்களால் ரிக்வேதகாலத்திய வரலாறு, நிலவியல், தெளிவாகத் தெரிகிறது. இவருக்கு விருப்பமான வாக்கியம்: ‘நீ மங்கள ஆசியுடன் எப்போதும் எங்களை காப்பாற்றும்’ என்று இந்திரன், வருணன், மித்திரன், சூரியன், அக்னி, விசுவதேவர், அஸ்வித்வய, உஷா, சரசுவதி ஆகிய தேவர்களை வேண்டுகிறார். வசிட்டர் வாழ்வில் நடந்த மாபெரும் நிகழ்ச்சியும், வெற்றியும் பத்து அரசர்களின் போரில் மன்னன் சுதாசின் வெற்றியால் சப்தசிந்து பகுதியில் சிதறி கிடந்த ஆரிய மக்களை ஒன்று படுத்தியதாகும். (ரிக்வேதம் 7-33-107).
# இருக்கு வேத கால முனிவர்கள்

## விசுவாமித்திரர்

விசுவாமித்திரர் காயத்திரி மந்திரத்தை இயற்றியவர். இவர் காத்தியரின் மகன், குசிகரின் பேரன், இசிரத்தின் கொள்ளுப்பேரன். இவர் இந்திரன், வருணன், பிரகசுபதி, பூசா, சவிதா, சோமதேவன், மித்திரன் ஆகிய தேவர்களை துதி செய்து சூக்தங்கள் இயற்றியுள்ளார். 33 கோடி தேவர்கள் அல்ல, 33 தேவர்கள் மட்டுமே என இவர் முதன் முதலில் குறிப்பிட்டுள்ளார் (ரிக்வேதம் 3-9-90). ரிக்வேதத்தில் 48 மந்திரங்களை செய்தவர்.
# இருக்கு வேத கால முனிவர்கள்

## பரத்துவாசர்

பாரத்துவாசர் பிரகஸ்பதியின் மகன். ரிக்வேதத்தில் 60 சூக்தங்கள் செய்தவர். ஆன்மீக சக்தியை ஆதரிப்பவர் அல்ல. “எங்கள் உடல் பாறையைப் போன்று இருக்கட்டும்! என வேண்டுகிறார் (ரிக்வேதம் 6-75-12). இவர் ரிக்வேத கால மன்னர்களான திவோதாசு மற்றும் சுதாசு ஆகியவர்களின் புரோகிதர். திவோதாசின் மகன் சுதாசுவின் மூலம் வசிட்டரைக் கொண்டு அசுவமேதயாகத்தை செய்வித்தார். (ஐதரேய பிரமாணம் 8-4-21). இதுவே அசுவமேதயாகத்தைப் பற்றிய மிகப் பழைய குறிப்பாகும். இவரது சூக்தங்கள் மூலம் அக்காலத்தில் வேள்விகளும், பசு தானமும் அதிக அளவில் செய்யப்பட்டது என்றும் மக்கள் அதிகமான குதிரைகளையும், பசுக்களையும் விரும்பினர் என்றும், மன்னன் திவோதாசு அளித்த சோமபான அரங்கங்களில் தான் கலந்து கொண்டதாக பரத்துவாசர் ரிக்வேதம் 6-16-5 ல் குறிப்பிட்டுள்ளார். மன்னன் திவோதாசு 60,000 அசுரர்களை கொன்றதையும், மன்னர் புரு அசுரர்களின் எழு கோட்டைகளை நாசமாக்கியதை ரிக்வேதம் 6-20-10இல் குறிப்பிட்டுள்ளார்.
# இருக்கு வேத கால முனிவர்கள்

## வாமதேவர்

கோதம முனிவரின் மகன் வாமதேவர். ரிக்வேதத்தில் 55 சூக்தங்கள் இயற்றியவர். வசிட்டர், விசுவாமித்திரர் ஆகியவர்களுக்கு பிந்தைய தலைமுறையை சேர்ந்தவர். இவரின் புகழ் அவர்களுக்கு குறைந்தது அல்ல. விசுவாமித்திரரின் சூக்தங்களை பரவச் செய்தவர். மன்னன் திவோதசு மற்றும் அவன் மகன் சுதாசுவின் வெற்றிகளை விவரிக்கிறார். ‘திவோதசு,அசுரர்களின் நூறு புரங்களை (கோட்டைகள்) வெற்றி கொண்டார் (ரி.வே.4-26-3); இந்த நூறு கோட்டைகளும் தாமிரத்தால் கட்டப்பட்டவை (ரி.வே.4-27-1). திவோதசுக்காக நூறு மலைக்கோட்டைகளை இந்திரன் வெற்றி கொண்டார் (4-30-20). போரில் முப்பதாயிரம் அடிமைகள் மயக்கம் அடைந்தனர். (4-22-2).ஐம்பதாயிரம் கிருஷ்ணர்கள் (கறுப்பு அசுரர்கள்கள்) கொல்லப்பட்டதாகவும் வாமதேவர் குறிப்பிடுகிறார். (ரி.வே.4-16-13). வாமதேவரின் சகோதரன் நோதா, தந்தை கோதமர், பாட்டனார் ரகூகண். வாமதேவரின் மகன்கள் மூர்த்தன்வா, பிரகத்திவ், பிரகதுக்த ஆகியவர்களும் முனிவர்களே.
# இருக்கு வேத கால முனிவர்கள்

## அகத்தியர்

அகத்தியர், மித்ரவருணரின் மகனும் வசிட்டரின் சகோதரரும் ஆவார். ரிக்வேதத்தில் 26 சூக்தங்களை இயற்றியவர். இவரது மனைவியின் பெயர் லோபாமுத்திரை. இவர் தினை மாவு, பயனளிக்கும் தானியங்கள், விசம் தோய்ந்த அம்புகள், தர்ப்பைப்புல் ஆகியவைகள் பற்றி கூறியுள்ளார் (ரிக்வேதம் 1-189-10; 1-191-30)
# இருக்கு வேத கால முனிவர்கள்

## தீர்க்கதமஸ்

வத்சயன் - மமதா தம்பதியரின் மகனான தீர்க்கதமஸ் [ரி.வே.1-158-1]. பிறவியிலேயே பார்வை அற்றவர். ரிக் வேதத்தில் 25 சூக்தங்களை செய்துள்ளார். வேள்விகளில் பலி இடப்படும் குதிரைகள் சாவதில்லை, சுவர்க்கத்திற்கு செல்கிறது [ரி.வே. 1-162-1]. இவரும் அடிமைகளைப் பற்றி ரி.வே. 1-158-5 ல் கூறுகிறார்.
# இருக்கு வேத கால முனிவர்கள்

## கௌதமர்

ரிக்வேதத்தில் 20 சூக்தங்களைச் செய்துள்ளார். இவர் முனிவர் இரகூகனின் மகன் ஆவார்.
# இருக்கு வேத கால முனிவர்கள்

## கிரத்சமத்

சௌனகரின் மகன். ரிக்வேதத்தில் 10 சூக்தங்களை இயற்றி உள்ளார். திவோதாசு-சம்பராசுரன் ஆகியவர்களுக்கிடையே நடந்த போரைப் பற்றி வர்ணித்துள்ளார் [ரி.வே.2-8-5]. சம்பரன் என்ற அசுரனின் 99 கோட்டைகளையும், நூறு நகரங்களை திவோதாசு அழித்தான் என்று ரி.வே.2-19-6 மற்றும் 2-14-6&7ல் குறிப்பிட்டுள்ளார். சம்பரனைத் தவிர சுவசுன, சூஷ்ண, அசுசு, வியன்சு, பிங்கு, நமுசி, சுமுரி, துனி, குயவ், போன்ற அடிமை மன்னர்களை இவர் குறிப்பிடுகிறார் [ரி.வே. 2-14-15].
# இருக்கு வேத கால முனிவர்கள்

## மேதாதிதி

ரிக்வேதத்தில் 20 சூக்தங்கள் படைத்தவர். கண்வ முனிவரின் மகன்.பாட்டன் கோரர். முப்பாட்டன் அங்கிரா. தம் வழித்தோண்றலகளை இவர் ’கண்வரின் மக்கள்’ என்று நினைவு கூறுகிறார்.
# இருக்கு வேத கால முனிவர்கள்

## சியாவாசுவ

ரிக்வேதத்தில் 15 சூக்தங்களைப் படைத்தவர். அத்திரி முனிவரின் மகன். இவர் அழகான தானம் அளிப்பதற்கு ‘அர்ஹத்’ எனும் சொல்லை பயன்படுத்தினார் ரி.வே.5-25-5. ’அர்ஹத’ எனில் அழகிய மூக்கை உடையவன் என்று பொருள். இவர் சப்தசிந்து பள்ளத்தாக்கு பகுதிக்கு கிழக்கே ஓடும் யமுனை நதியைப் பற்றி குறிப்பிட்டுள்ளார் (ரி.வே.5-52-17). சப்த சிந்துவின் வடக்கு பகுதியில் பாயும் குபா [காபுல்], கிரமு [குர்ரம்], சரயு, ஆகிய நதிகளைப்பற்றி ரிக்வேதத்தில் குறிப்பிட்டுள்ளார்.அத்திரி முனிவரின் வம்சத்தவரில் இவர் மற்ற எல்லோரையும் விட பெரிய முனிவர் ஆவர்.
# இருக்கு வேத கால முனிவர்கள்

## மதுசந்தா

இவர் விசுவாமித்திரரின் மகன். ரிக்வேதத்தில் 10 சூக்தங்களைப் படைத்தவர். [முஷ்டி ஹத்யா] எனும்
’முழங்கையால் கொல்லுதல்’ என்ற சொல்லை பயன்படுத்தி உள்ளார். (ரி.வே. 1-8-2) அத்துடன் சோம பானத்தை குறிப்பிடுகிறார் (ரி.வே. 9-1-1) இவருக்கு ஜேதா, அகமர்சணன் என்ற இரண்டு முனி குமாரர்கள் இருந்தனர்.
# இருக்கு வேத கால முனிவர்கள்

## அபாலா, பெண் முனி

ரிக்வேதத்தில் காணப்படும் பெண் முனிவர்கள் லோபமுத்திரை ( அகத்தியரின் மனைவி) மற்றொருவர் அபாலா ஆவார். இவர், ரிக்வேதத்தில் ஒரு சூக்தம் மட்டுமே படைத்துள்ளார். அபாலாவின் வேண்டுதலுக்கு இரங்கி தேவர்கள் அவரது தோல் நோய்யை அகற்றி ஒளிரச் செய்தனர்.
# இருக்கு வேத கால முனிவர்கள்

## அசுடகர்

இவர் விசிவாமித்திரரின் மகன். ரிக்வேத்தில் ஒரே சூக்தம் மட்டுமே படைத்துள்ளார். ரி.வே. 1-0-104. சப்தசிந்துவின் எழு நதிகளும், ஒன்பது கிளை நதிகளும், தொண்னூறு கால்வாய்களும் குறிப்பிட்டுள்ளார் ரி.வே.10-104-8.
# இருக்கு வேத கால முனிவர்கள்

## கட்சிவான்

இவர் தீர்க்கதமா-அவுசத்யாவின் மகன். இவரும் மன்னன் திவோதசுவைப் பற்றி குறிப்பிடுகிறார். [ரிக்வேதம் 1-116-15,16,18]. இவர் நூறு கட்டைகள் கொண்ட ஓடம் பற்றி குறிப்பிட்டுள்ளார் [ரி.வே.1-116-5]. இதிலிருந்து அக்காலத்தில் கடலில் செல்லும் கப்பல்களும் சப்தசிந்து பகுதிகளில் இருந்ததாக தெரியவருகிறது. விசுபலா, கோசா, போன்ற மேதாவி பெண்களையும் குறிப்பிடுகிறார் [ரி.வே.1-117-7,11]. மன்னர் ‘பாவ்யா’ புரோகிதருக்கு எவ்வளவு பொருட்கள் தானம் அளித்தார் என்று ரி.வே.1-126-14ல் குறிப்பிடுகிறார். ’காந்தார செம்மறி ஆடுகள்’ பற்றி 1-126-7ல் குறித்துள்ளார்.
# இருக்கு வேத கால முனிவர்கள்

## குத்சர்

ரிக்வேதத்தில் 15 சூக்தங்களை இயற்றிய இவர், முனி அங்கிராவின் மகன். இவரும் ‘அர்கத்’ [தானம்] என்ற சொல்லை [1-195-1] பயன்படுத்தியதுடன், அசுர மன்னர்களில் சுஷ்ண, பிப்ரு, விருத்திரசூரன், சம்பராசூரன் போன்றவர்களின் பெயர்களை தம் சூக்தங்களில் கூறியுள்ளார். (ரி. வே.1-103-8).
# இருக்கு வேத கால முனிவர்கள்

## பிரசுகண்வர்

கண்வ ரிஷியின் மகன். ரிக்வேதத்தில் பத்து சூக்தங்களைச் செய்துள்ளார். துர்வசுக்களுக்கும், யது குலத்தவர்களுக்கும் கண்வ முனிவரும், பிரசுகண்வரும் புரோகிதர்களாக இருந்துள்ளனர். துர்வசு--யது இன மக்களுக்கும், மன்னன் சுதாசுக்கும் இடையே நடந்த போர் பற்றி தனது மந்திரங்களில்
குறிப்பிட்டுள்ளார்.
# இருக்கு வேத கால முனிவர்கள்

## ரிக்வேதகால பெண் ரிஷிகள்

கோஷை, கோதை, விசுவவரஸ், அபாலை, உபநிஷதை, மைத்ரேயி,
நிசதை, பிரமாஜயை, அதிதி, இந்திராணி, சராமை, ரோமஸை, ஊர்வசி, லோபாமுத்திரை, நதிகள், யமி,
ஸ்ரீ, இலக்க்ஷை, ரஜினி, வாக்தேவி, சிரத்தா, மேதை, தட்சினை, இராத்திரி மற்றும் சூரிய சவிதா.
# இருக்கு வேத கால முனிவர்கள்

## உசாத்துணைகள்

- ரிக்வேத கால ஆரியர்கள், ஆசிரியர், ராகுல் சாங்கிருத்யாயன், அலைகள் வெளீட்டகம், சென்னை
- Rig Veda
- Encyclopedia of Indo-European Culture (sv.Indo-Iranian Langugages, p306) 1500-1100BC
# ஞான சாரம்

**ஞான சாரம்** என்னும் பெயரில் பல நூல்கள் உள்ளன. வேதாந்தம், வைணவம், வீரசைவம் சமயம் சார்ந்த நூல்கள் அவை.
- கண்ணுடைய வள்ளல் இயற்றிய ஞானசாரம்
- அவரது மாணாக்கர் திருநெறி விளக்கமுடையார் இயற்றிய ஞானசாரம்
இவை இரண்டும் வேதாந்த நூல்கள்  
இவை 15 ஆம் நூற்றாண்டில் வாழ்ந்த ஆசிரியரும் மாணாக்கரும் செய்தவை. ஆசிரியர் கண்ணுடைய வள்ளல்.. இவரோடு கருத்து மாறுபாடு கொண்டு இவரிடமிருந்து விலகி நூல் செய்தவர் இவரது மாணாக்கர் ‘திருநெறி விளக்குடையார்’ என்பவர்.
;கண்ணுடைய வள்ளல்]] இயற்றிய ஞானசாரம்
இந்த நூல். 118 கட்டளைக் கலித்துறைப் பாடல்களைக் கொண்டது. இந்த நூல் சிவப்பிரகாசர் இயற்றிய நூலின் அமைப்பினை ஒத்துள்ளது. நூலின் பெரும்பகுதி மாணக்கன் வினாவுதலுக்கு ஆசிரியர் விடை கூறுவது போல அமைந்துள்ளது.  
பாடல் எடுத்துக்காட்டு  
மிக்க வேதாந்த சைவ மெய்ப்பொருள் பயனாய் மூவர்  
தொக்க செந்தமிழ் சேர் வாய்மைச் சுருக்கமாய் வாதவூர-  
ருக்கு நின்றோதும் உண்மைக்கு உரியதாய்இந்த நூற்குத்  
தக்கது ஓர் உரைக்கின் ஞான சாரமாம் பெயரது ஆமே.  
பொய்கைச் சாருவாகன் புகழ் சிவாத்துவிதி சிவ அத்துவிதி ஈறாய்  
உய்பொருள் இது என்று எண்ணி இன்றளவு உணர ஒண்ணா  
மெய் தரு பொருளாய் இன்ப வீட்டில் வேதாந்தமான  
சைவ அத்துவிதம் தன்னைத் தமிழினால் சாற்றலுற்றாம்
;திருநெறி விளக்கமுடையார் இயற்றிய ஞானசாரம்
கண்ணுடைய வள்ளல் தன்னைத் ‘திருநெறிக் காவலன்’ என் கூறிக்கொண்டார். இதனை ஏற்றுக்கொள்ள மனமில்லாத இவரது மாணவர் ஆசிரியர் இயற்றிய ‘ஞானசாரம்’ என்னும் நூலைக் குறை சொல்ல முடியாமல் ‘திருநெறி விளக்கம்’ என்னும் பெயரில் ஞானசார நூல் இயற்றியுள்ளார்.
# ஞான சாரம்

## கருவிநூல்

மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
# வகையுளி

**வகையுளி** என்பது ஒரு செய்யுளிலக்கணக் குறியீடு.  
செய்யுளில் தளை தட்டுப்படாமல் இருக்கச் ஒரே சொல்லைப் பிரித்துச் சீர்நிலை ஆக்கிக்கொள்ளும் முறைமைக்கு வகையுளி என்று பெயர்.  
பிறவிப் பெருங்கடல் நீந்துவர் நீந்தார்  
இறைவன் அடிசேரா தார்.  
படரும் பனைஈன்ற மாவும் சுடர்இழை  
நல்கியாள் நல்கி யவை  
ஒன்றிரண்டு மூன்றுநான் கைந்தாறு வேழெட்டு  
ஒன்பது பத்துப் பதினோன்று - பன்னி  
ரண்டுபதின் மூன்றுபதின் நான்குபதி னைந்துபதி  
னாறுபதி னேழுபதி னெட்டு.
# துப்புரவு

**துப்புரவு** (Sanitation) என்பது கழிவுகளையும், பேரிடர் பொருள்களையும் முறையாக மேலாண்மை செய்து நலத்தை ஊக்குவிக்கப் பயன்படும் செயலேற்பாடுகள் ஆகும். மலம், சிறுநீர், கழிவு நீர், திடக்கழிவு போன்றவற்றை அகற்றி தூய்மிப்புச் செய்வது பல்வேறு வகை நோய்கள் நலக் கேடுகள் உருவாவதையும், பரவுவதையும் தடுக்கும். இது அடிப்படை மனிதத் தேவைகளில் ஒன்றாகக் கருதப்படுகிறது.  
ஒருவருக்கு நோய் தொற்றுகிறது என்றால் அங்கு நோய்க்காரணி, ஓம்புயிர், சுற்றுச்சூழல் ஆகியவற்றிடையே இடைவினை நிகழ்ந்திருக்கிறது என்று பொருளாகும். நோய்க்காரணி இடம் பெயர்வதற்கு முக்கியமான காரணம் சுற்றுச்சூழல் எனலாம். எனவே, சுற்றுச்சூழலை ஆரோக்கியமாக வைத்திருப்பது தேவையாகிறது.
# உரப்படுத்தல் மலசலகூடம்

**உரப்படுத்தல் மலசலகூடம்** (ஆங்கிலம்: Composting toilet) என்பது ஒர் உலர் கழிவறை ஆகும். இது உயிர்வளி செயலாக்க முறையில் (aerobic processing system) உடற் கழிவை திண்ம திரவமாகப் பிரித்து, திண்மத்தை சிதைத்து உரமாக்கும்.
# உரப்படுத்தல் மலசலகூடம்

## பயன்பாட்டுக் காரணங்கள்

- கழிகால் ஒழுங்கு (sewer based sanitation system) இல்லாத இடங்களில்
- தண்ணீர் தட்டுப்பாடு இருக்கும் இடங்களில்
- நீர் நிலைகளுக்கு குழிமுறை மலசல கூடங்களால் மாசடைதல் வாய்ப்பு இருக்கும் இடங்களில்
- மனித உடற்கழிவில் இருந்து பெறப்படும் உரத்தை பெறுவதற்கு.
# சார்லசு டிகால் வானூர்தி நிலையம்

**பாரிசு சார்லசு டிகால் வானூர்தி நிலையம் ** (*Paris Charles de Gaulle Airport*, , ), மேலும் **ருவாய்சி வானூர்தி நிலையம்** (அல்லது பிரான்சியத்தில் சுருக்கமாக *ருவாய்சி*) என அறியப்படும் இந்த வானூர்தி நிலையம் பிரான்சின் மிகப்பெரும் வானூர்தி நிலையமும் உலகின் முதன்மை வான்வழி மையங்களில் ஒன்றும் ஆகும். இது ஐந்தாவது பிரெஞ்சு குடியரசின் நிறுவனரும் *கட்டற்ற பிரெஞ்சுப் படை*யின் தலைவருமான சார்லஸ் டி கோல் (1890–1970) நினைவாகப் பெயரிடப்பட்டுள்ளது. இது பாரிசின் வடகிழக்கே தொலைவில் அமைந்துள்ளது. ஏர் பிரான்சின் முதன்மை முனைய நடுவமாக சேவையாற்றுகிறது.  
2012இல் இந்த நிலையம் 61,556,202 பயணிகளையும் 497,763 வானூர்தி இயக்கங்களையும் கையாண்டுள்ளது. உலகின் ஏழாவது போக்குவரத்து மிக்க வானூர்தி நிலையமாகவும் ஐரோப்பாவில் இலண்டன் ஹீத்ரோ வானூர்தி நிலையத்தை அடுத்து இரண்டாவது போக்குவரத்து மிக்க வானூர்தி நிலையமாகவும் விளங்குகிறது. வானூர்தி இயக்கங்களை அடிப்படையாகக் கொண்ட தரவரிசையில் உலகின் பத்தாவதாகவும் ஐரோப்பாவில் முதலாவதாகவும் விளங்குகிறது. 2011இல் சரக்கு போக்குவரத்தில் 2,087,952 மெட்றிக் டன்களை கையாண்ட இந்த நிலையம் உலகளவில் ஐந்தாவதாகவும் ஐரோப்பாவில் பிராங்க்புர்ட் வானூர்தி நிலையத்தை அடுத்து இரண்டாவதாகவும் உள்ளது.
# பனிவரகு

**பனிவரகு** (*Panicum Miliaceum*) ஒரு புன் செய் தானியம். இதில் ஈரப்பதம், புரதம், கொழுப்பு, நார்ச்சத்து, தாது உப்புக்கள் மற்றும் மாவுச்சத்து போன்ற ஊட்டச்சத்துகள் அடங்கியுள்ளன. முறுக்கு, சீடை, அதிரசம் போன்ற தின்பண்டங்களை பனிவரகால் செய்யலாம். பனிவரகு உடலில் சர்க்கரை அளவினை குறைக்கிறது.
# பனிவரகு

## சாகுபடி முறை

சிறுதானியங்களில் மிகவும் குறைந்த வயதுடையது பனிவரகு. இது 65 நாட்களில் மகசூல் கொடுத்துவிடும்.
# ஞானப்பிரகாச மாலை

**ஞானப்பிரகாச மாலை** என்பது 16 ஆம் நூற்றாண்டில் வாழ்ந்த குருஞான சம்பந்தர் இயற்றிய நூல். குருஞான சம்பந்தரின் ஆசிரியர் கமலை ஞானப்பிரகாசர். இது ஆசிரியரைப் போற்றி மாணாக்கர் எழுதிய நூல். இந்த நூலுக்குப் **பண்டாரக் கலித்துறை** என்னும் பெயரும் உண்டு.  
இது 46 கட்டளைக் கலித்துறைப் பாடல்களைக் கொண்ட நூல். இது நூலாசிரியர் தம் குருவாசிரியரைப் போற்றி அவ்வப்போது கானப்பட்ட பாடல்களின் தொகுப்பு.  
;பாடல்: எடுத்துக்காட்டு  
ஆரார் பகைக்கினும் ஆரார் நகைக்கினும் ஆவதென்ன  
சீரார் கமலையுள் ஞானப்ரகாசன் என் சிந்தையுள்ளே  
பேரா(து) இருந்து சிவானுபவம் தரப் பெற்றுளனால்  
வாராது சென்மமும் போகாது பேரின்ப வாரியுமே.
# ஞானப்பிரகாச மாலை

## கருவிநூல்

மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
# பத்மா சுப்ரமணியம்

**பத்மா சுப்ரமணியம்** (பிறப்பு: 4 பிப்ரவரி 1943, சென்னை) தமிழ்நாட்டைச் சேர்ந்த பரத நாட்டியக் கலைஞர் ஆவார். பரதநாட்டியத்தில் ஆய்வு செய்து முனைவர் பட்டம் பெற்றுள்ள இவர், நடன அமைப்பாளர், இசையமைப்பாளர், எழுத்தாளர், ஆசிரியர் என பல துறைகளிலும் பங்களித்து வருகிறார். இவர் இந்தியாவைப் போன்றே உலக நாடுகளிலும் மிகப் பிரபலமானவர்.
# பத்மா சுப்ரமணியம்

## குடும்பம்

இவரது தந்தை கே. சுப்பிரமணியம், தாய் எஸ். டி. சுப்புலட்சுமி, சகோதரர் எஸ் வி இரமணன் ஆகியோர் தமிழ்த் திரைப்பட உலகைச் சேர்ந்தவர்கள். பத்மா, வழுவூர் பி. இராமையா பிள்ளையிடம் பரதம் பயின்றார்.
# பத்மா சுப்ரமணியம்

## கல்வி

பத்மா இசையில் இளங்கலையும், மரபிசையியலில் (Ethno-Musicology) முதுகலைப் பட்டமும், நாட்டியத்தில் ஆராய்ச்சி செய்து முனைவர் பட்டமும் பெற்றுள்ளார். இவர் பரதம் குறித்து பல புத்தகங்கள், கட்டுரைகள், ஆய்வுக் கட்டுரைகள் பலவும் எழுதியுள்ளார். மேலும், கல்வி மற்றும் கலாச்சாரத்திற்கான இந்தியத் துணைக்கண்டக் குழுவில்(Indo-Sub-Commision) அதிகாரப்பூர்வமற்ற (Non-Official) உறுப்பினராகவும் இருந்துள்ளார்.
# பத்மா சுப்ரமணியம்

## விருதுகள்

- சங்கீத நாடக அகாதமி விருது, 1983
- இசைப்பேரறிஞர் விருது, 1994. வழங்கியது: தமிழ் இசைச் சங்கம், சென்னை.
- பத்மசிறீ
- பத்ம பூஷன், 2003
- கலைமாமணி விருது - தமிழக அரசிடமிருந்து
- காளிதாஸ் சம்மன் விருது (1990 -1991)
- நாத பிரம்மம் - நாரத கான சபா, சென்னை.
- பாரத சஸ்த்ர ரக்சாமணி
- நேரு விருது (1983) - ஒருங்கிணைந்த இரஷ்யா அரசு
- புகுகா ஆசிய கலாச்சாரப் பரிசு (Fukuoka Asian Cultural Prize) - ஜப்பான், ஆசியாவில் மேம்பாட்டிற்காகவும், ஒருங்கிணைப்பிற்காகவும் இவர் ஆற்றிய பங்களிப்பிற்காக.
- கம்பன் புகழ் விருது, 2011 வழங்கியது: கொழும்புக் கம்பன் கழகம், இலங்கை
- நிசகாந்தி புரஸ்காரம், 2015
# வானகம் (பண்ணை)

**வானகம்** என்பது தமிழ்நாட்டில் கரூர் மாவட்டத்தின் கடவூர் வட்டத்தில் சுருமான்பட்டி எனும் ஊரில் அமைந்துள்ள ஒரு தன்னார்வ மாதிரி பண்ணை ஆகும். இது இயற்கை வேளாண் அறிவியலாளர் நம்மாழ்வாரின் வழிகாட்டலில் செயற்படுத்தப்படுகிறது. வறண்ட பாறை நிலப்பரப்பை மூன்று ஆண்டுகளில் இயற்கை வேளாண் முறைகளைப் பயன்படுத்தி பல்லுயிர் வாழும் கானகமாக மாற்றியுள்ளனர்.
# வானகம் (பண்ணை)

## வானகத்தின் நோக்கம்

- உயிர்ச்சூழலுக்கு இசைவான, நிலைத்து நீடிக்கவல்ல வேளாண் முறைகளை வளர்த்தெடுப்பது.
- உயிர்ச்சூழலுக்கு இசைவான, நிலைத்து நீடிக்கவல்ல பண்ணை உற்பத்தி முறைகள் குறித்து நாடெங்கும் உள்ள உழவர்களுக்குப் பயிற்சியளிப்பது.
- நிலைத்து நீடிக்கவல்ல பண்ணை உற்பத்தியில் ஈடுபடும் உழவர்களுக்கு ஆக்கமும் ஊக்கமும் அளிப்பது.
- வேளாண் விளைபொருட்களின் தர மேம்பாட்டிற்காக கலந்துரையாடல், விழிப்புணர்வு அளித்து உதவி புரிவது.
- நாட்டில் உள்ள சராசரி மனிதர்க்கும் தரமான வேளாண் விளைபொருள் சென்றடைய பாடுபடுவது.
- பட்டணத்தில் வாழ்பவர்களுக்கும் ஊர்ப்புறத்து உழவுக் கலாச்சாரத்திற்கும் உறவை ஏற்படுத்த வழிமுறைகளைக் கண்டறிவது.
- நலமான வாழ்வியல் முறை, உணவு முறைகளைப் பரப்புவதன் மூலம் ஆரோக்கியமான சமூகங்களை உருவாக்குவது.
- பாரம்பரிய மருத்துவ முறைகள் குறித்த கருத்துக்களைப் பரப்புவதும் நடைமுறைப்படுத்துவதும்.
- பாரம்பரிய சிகிச்சை முறைகளை அடிப்படையாகக் கொண்ட இயற்கை மருத்துவ நடுவத்தை நிறுவுவது.
- வேலை வாய்ப்பை உருவாக்கவல்ல பயிற்சிகளுக்கு ஏற்பாடு செய்வதும் நிதியுதவி செய்வதும்.
# வானகம் (பண்ணை)

## பயிற்சி

வானகம் தன்னார்வளர்களுக்கு தங்க இடமும், உணவும் தந்து இயற்கை வேளாண்மையை கற்றுக் கொடுக்கின்றது. உடன் இருநாள் பயிற்சி, நான்கு நாள் பயிற்சி, மூன்று மாத பயிற்சி ஆகியவற்றை நன்கொடைப் பெற்றுக் கொண்டும் நடத்தி வருகிறது.
# முத்துமல்லா

**முத்துமல்லா ரெட்டியார்** (1910? - 2013) என்பவர் தமிழ்நாட்டின் அறியப்பட்ட வேளாண்மையாளர், வேளாண் செயற்பாட்டளார் ஆக விளங்கியவர். இவர் காஞ்சிபுரம் மாவட்டத்திலுள்ள வறண்ட புலம்பாக்கம் என்ற ஊரில் குமரன் பண்ணை என அறியப்படும் ஒரு பசுமையான பாலையை உருவாக்கினார். இவரது செயற்பாடுகளுக்காக இவர் "வேளாண்மைச் செம்மல்" என்று தமிழக அரசால் பாராட்டப் பெற்றார். இவரது பண்ணையை "பாலையில் ஒரு பசுஞ்சோலை" என்று ஐ.நா உலக தொழிலாளர் நிறுவனம் பாராட்டியுள்ளது.
# ஞானாமிர்தம்

**ஞானாமிர்தம்** என்னும் நூல் 12 ஆம் நூற்றாண்டில் வாழ்ந்த வாகீச முனிவர் என்பவரால் எழுதப்பட்டது. சைவ சித்தாந்தக் கொள்கைகளை விளக்கும் நூல். இந்நூல் சைவ சித்தாந்த சாத்திரங்கள் அல்லது மெய்கண்ட சாத்திரங்கள் தோன்றுவதற்கு முன்பே சைவ சித்தாந்த மெய்ப்பொருளியல் கொள்கைகளை விளக்குகின்ற வகையில் எழுதப்பட்டது.  
இந்த நூலில் 75 அகவல் பாடல்கள் உள்ளன. அவை 4 முதல் 56 அடிகள் கொண்ட பாடல்களால் ஆனவை. சில பதிப்புகளில் விநாயகரைப் போற்றும் 2 வெண்பாக்கள் முகப்புப் பாடல்களாக அமைந்துள்ளன. பாயிரப் பாடல்களை அடுத்து இந்த நூலில் 8 பகுதிகள் உள்ளன.  
- சம்மிய ஞானம்
- சம்மிய தரிசனம்
- பாசபந்தம்
- தேகாந்தரம்
- பாசனாதித்துவம்
- பாசச் சேதம்
- பதி நிச்சயம்
- பாசமோசனம்  
என்பன அவை
;பாடல்: எடுத்துக்காட்டு  
<poem>இருள்தீர் காட்சி அருளொடு புணர்தல்
அரும்பொறை தாங்கல், பிறர் பொருள் விழையாமை,
செய்த நன்று அறிதல், கைதவம் கடிதல்,
பால் கோடாது பகலில் தோன்றல்
மானம் மதாணி ஆணிற் தாங்கல்
அழுக்காறு இன்மை அவாவின் தீர்தல்,
அருந்துயர் உயிர்கட்கு இருந்தகாலை
அழல் தோய்வு அன்னர் ஆகி ஆனாக்
கழலும் நெஞ்சிற் கையற்று இனைதல்
பன்னரும் சிறப்பின் மன்னுயிர்த் தெகைகட்கு
அறிவும் பொறியும் கழிபெருங் கவினும்
பெறற்கு அரு துறக்கம் தம்மின் ஊங்கு
இறப்ப வேண்டும் என்று எண்ணரும் பெருங்குணம் </poem>
# ஞானாமிர்தம்

## கருவிநூல்

மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005
# வாகீச முனிவர்

**வாகீச முனிவர்** சைவ சித்தாந்தக் குருமார்களில் ஒருவர். 12 ஆம் நூற்றாண்டில் வாழ்ந்தவர். ஞானாமிர்தம் என்னும் நூலை இயற்றியவர். பரமானந்தர் இவரது ஞானாசிரியர். பரமானந்தர் கோடம்பாகை என்னும் ஊரில் வாழ்ந்துவந்தார். இவ்வூர் வேதாரணியத்துக்கு அருகில் உள்ளது. வாகீசரின் இளமைப்பெயர் ‘அருண்மொழித் தேவன்’.  
பாகை முனிவர், ஞானாமிர்த ஆசிரியர் என்றெல்லாம் இவரை வழங்குவர். வாகீசரின் குடிப்பெயர் அம்பர் கிழான்.  
இவர் திருவொற்றியூர் சென்று சில காலம் வாழ்ந்துவந்தார். இவர் இங்கு வாழ்ந்தபோது ‘சோம சித்தாந்தம்’ என்னும் புதிய கோட்பாட்டைக் கூறி வளர்த்துவந்தார்.  
பின்னர் திருநெல்வேலி நாட்டுக்குத் திருவாலீச்சுரம் சென்று அங்கிருந்த ‘கோளகி’ மடத்தில் சில காலம் வாழ்ந்தார்.
# சுகார்னோ–அத்தா பன்னாட்டு வானூர்தி நிலையம்

**சுகார்னோ–அத்தா பன்னாட்டு வானூர்தி நிலையம்** (ஆங்கிலம்: *Soekarno–Hatta International Airport* (**TIM**); இந்தோனேசியம்: (*Bandar Udara Internasional Soekarno–Hatta*) என்பது , (**SHIA** அல்லது **சொயேட்டா**) இந்தோனேசியாவின் சாவகத் தீவில் ஜகார்த்தா பெருநகரப்பகுதியின் முதன்மையான வானூர்தி நிலையம் ஆகும்.  
இந்த வானூர்தி நிலையம் இந்தோனேசியாவின் முதல் அரசுத்தலைவராக இருந்த சுகார்னோ மற்றும் துணைத் தலைவராக இருந்த முகமது அத்தா ஆகியோரின் நினைவாகப் பெயரிடப்பட்டுள்ளது. இதன் ஐஏடிஏ குறியீடான, **சிஜிகே**, நகரின் வடமேற்கேயுள்ள செங்காரெங் மாவட்டப் பெயரிலிருந்து பெறப்பட்டுள்ளது.
# சுகார்னோ–அத்தா பன்னாட்டு வானூர்தி நிலையம்

## பொது

இந்தோனேசியர்கள் இந்த நிலையத்தை பொதுவாக **செங்காரெங் வானூர்தி நிலையம்** என்றே அழைத்தாலும், தாங்கெராங் நிர்வாகப் பகுதியிலேயே உள்ளது.  
ஜகார்த்தாவின் மேற்கே 20&nbsp;கி.மீ. தொலைவில் அமைந்துள்ள இந்த வானூர்தி நிலையம் 1985-ஆம் ஆண்டில் திறக்கப்பட்டது; அதுவரை உள்நாட்டுச் சேவைகளுக்கு மத்திய ஜகார்த்தாவிலிருந்த *கெமயோரன் வானூர்தி நிலையமும்* கிழக்கு ஜகார்த்தாவிலிருந்த அலிம் பெர்தானாகுசுமா பன்னாட்டு வானூர்தி நிலையமும் பயன்படுத்தப்பட்டு வந்தன. கெமயோரான் வானூர்தி நிலையம் பொதுவிடமாக மாற்றப்பட்டது.  
அலிம் பெர்தானாகுசுமா பன்னாட்டு வானூர்தி நிலையம் *(Halim Perdanakusuma International Airport)* இன்னமும் இயக்கத்தில் உள்ளது; பெரும்பாலும் மிக முக்கியமான நபர்கள், ஒப்பந்த வானூர்திகள் மற்றும் படைத்துறை இயக்கங்களுக்குப் பயன்படுத்தப்படுகிறது.
# சுகார்னோ–அத்தா பன்னாட்டு வானூர்தி நிலையம்

## வரலாறு

1992-இல் இரண்டாவது முனையமும் 2009-இல் மூன்றாவது முனையமும் திறக்கப்பட்டன. ஆனால் 2010-இல் திட்டமிடப்பட்ட 38 மில்லியன்களை விட மொத்த பயணிகளின் தொகை 43.7 மில்லியனை எட்டியது. 2012-இல் பயணிக்கும் மக்கள்தொகை 57.8 மில்லியன் பயணிகளாக உயர்ந்து உலகின் ஒன்பதாவது போக்குவரத்து மிக்க வானூர்தி நிலையமாக விளங்கியது.
# ஞானாமிர்த உரை

**ஞானாமிர்த உரை** 16 ஆம் நூற்றாண்டில் எழுதப்பட்டது. இது 12 ஆம் நூற்றாண்டில் எழுதப்பட்ட ஞானாமிர்தம் என்னும் நூலுக்கு எழுதப்பட்ட உரை. இதனை எழுதியவர் இன்னார் எனத் தெரியவில்லை. இவர் ஞானாமிர்தம் நூல் எழுதிய வாகீசர் பரம்பரையில் வந்து உபதேசம் பெற்ற ஒரு ‘பக்குவி’ எனலாம்.
# ஞானாமிர்த உரை

## உரை பற்றிய சில குறிப்புகள்

இவரது உரை கடினமான இலக்கிய நூல்நடையை விளங்கிக்கொள்ளுமாறு எழுதப்பட்டுள்ளது. ஞானாமிர்த நூலை இந்த உரை ‘தமிழாகமம்’ என்று குறிப்பிடுகிறது. தானம் தரும் பொருள் என இந்த உரை குறிப்பிடுவன: சுவைநீர், குதிரை, ஒளிதரும் விளக்கு, ஆடை, அணிகலன், வட்டமான விசிறி, பொன், நெல், போர்வை முதலானவை.
# ஞானாமிர்த உரை

## கருவிநூல்

மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005
# வலைவாசல்:கிறித்தவம்/பிற விக்கிமீடிய திட்டங்கள்

| &nbsp;விக்கிமேற்கோள்களில்'''&nbsp; | ** &nbsp;விக்கிநூல்களில்**&nbsp; | ** &nbsp;விக்கிமூலத்தில்**&nbsp; | ** &nbsp;விக்சனரியில்**&nbsp; | ** விக்கிப்பொதுவில்** |  |  |
| --- | --- | --- | --- | --- | --- | --- |
| செய்தி | மேற்கோள்கள் | நூல்கள் | மூல ஆவணங்கள் | அகரமுதலி | ஊடகம் |  |
| <></> | <></> | <></> | <></> | <></> | <></> | }<noinclude></noinclude> |
# வலைவாசல்:கிறித்தவம்/கிறித்தவ நபர்கள்

__TOC__
# வலைவாசல்:கிறித்தவம்/கிறித்தவ நபர்கள்

## பயன்பாடு

கிறித்தவ நபர்கள் துணைப் பக்கத்தின் வடிவமைப்பு - வலைவாசல்:கிறித்தவம்/கிறித்தவ நபர்கள்/வடிவமைப்பு.
# வலைவாசல்:கிறித்தவம்/கிறித்தவ நபர்கள்

## கிறித்தவ நபர்கள்

வலைவாசல்:கிறித்தவம்/கிறித்தவ நபர்கள்/1  
---
வலைவாசல்:கிறித்தவம்/கிறித்தவ நபர்கள்/2  
---
வலைவாசல்:கிறித்தவம்/கிறித்தவ நபர்கள்/3  
---
வலைவாசல்:கிறித்தவம்/கிறித்தவ நபர்கள்/4  
---
# வலைவாசல்:கிறித்தவம்/கிறித்தவ நபர்கள்

## முன்மொழிதல்

இந்த பக்கத்தில் நீங்கள் சேர்க்க விரும்பும் நபர்கள் பற்றிய கட்டுரைத் தொடுப்பை இங்கு முன்மொழியவும்.
1. ஜான் போஸ்கோ
1. பதுவை நகர அந்தோனியார்
1. யோவான் கிறிசோஸ்தோம்
1. லிசியே நகரின் தெரேசா
1. சியன்னா நகர கத்ரீன்
1. ஹிப்போவின் அகஸ்டீன்
1. பிரான்சிஸ் சவேரியார்
# வலைவாசல்:கிறித்தவம்/சிறப்புப் படம்

__TOC__
# வலைவாசல்:கிறித்தவம்/சிறப்புப் படம்

## பயன்பாடு

சிறப்புப் பட துனைப் பக்கத்தின் வடிவமைப்பு - வலைவாசல்:கிறித்தவம்/சிறப்புப் படம்/வடிவமைப்பு.
# வலைவாசல்:கிறித்தவம்/சிறப்புப் படம்

## சிறப்புப் படம்

வலைவாசல்:கிறித்தவம்/சிறப்புப் படம்/1  
---
வலைவாசல்:கிறித்தவம்/சிறப்புப் படம்/2  
---
வலைவாசல்:கிறித்தவம்/சிறப்புப் படம்/3  
---
வலைவாசல்:கிறித்தவம்/சிறப்புப் படம்/4  
---
# வலைவாசல்:கிறித்தவம்/சிறப்புப் படம்

## முன்மொழிதல்

இந்த பக்கத்தில் நீங்கள் சேர்க்க விரும்பும் படிமங்களை இங்கு முன்மொழியவும்.
1. தற்போது எதுவும் இல்லை.
# சீமாறு

**சீமாறு** என்பது வீட்டில் உள்ள குப்பைகளைக் கூட்ட அல்லது பெருக்கப் பயன்படுத்தும் ஒரு பொருள் ஆகும். இதனை விளக்குமாறு, துடைப்பம் என்றும் கூறுவர். தமிழகத்தில் உள்ள வெவ்வேறு வட்டார மொழிகளில் வெவ்வேறு சொற்களை பயன்படுத்துகின்றனர். விளக்கமாறு என்ற சொல்லை விளக்கமாத்து எனவும், துடைப்பம் என்ற சொல்லை தொடப்பம் எனவும் பேச்சுத் தமிழில் மாற்றி மொழியப்படுகிறது.  
சீமாற்றைத் தயாரிக்கப் பயன்படுத்தப்படும் மூலப்பொருளான புல்லை சீமாறு புல் அல்லது சீமாற்றுப் புல் என அழைப்படுகிறது.  
பவானி வட்டம், பர்கூர் மலை, கடம்பூர் மலை, தாளவாடி உள்ளிட்ட பகுதிகளில் இரண்டு லட்சத்துக்கும் மேற்பட்ட மலைவாழ் மக்கள் வாழ்கின்றனர். இம்மலைப்பகுதிகளில் சோளகா, ஊராளி, மலையாளி இனத்தவர்கள் அதிகம் வசிக்கின்றனர். மலைவாழ் மக்களின் நலன் கருதி, கடந்த, 2006ல் சிறு வனப் பொருட்களை சேகரித்து விற்பனை செய்திட, மத்திய அரசு அனுமதி வழங்கியது. இதனால் இம்மக்கள் இந்த சீமாறு புல்லை பறிக்கும் தொழில் புரிந்து வருகின்றனர் என்பது குறிப்பிடத்தக்கது.  
இதே பொருளைக்கொண்ட வேறு பக்கங்கள் பின்வருமாறு:  
- துடைப்பம்
- விளக்கமாறு
# வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்

வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/ஜனவரி  
---
வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/பெப்ரவரி  
---
வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/மார்ச்  
---
வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/ஏப்ரல்  
---
வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/மே  
---
வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/சூன்  
---
வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/சூலை  
---
வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/ஆகஸ்ட்  
---
வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/செப்டெம்பர்  
---
வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/அக்டோபர்  
---
வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/நவம்பர்  
---
வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/டிசம்பர்  
<noinclude>  
</noinclude>
# வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/ஜனவரி

<div>  
</div>
- சனவரி 16, 1711 - கோவாவில் பிறந்து இலங்கை கத்தோலிக்கருக்கு சேவை செய்வதற்கு வந்த யோசப் வாஸ் அடிகள் கண்டியில் இறந்தார்.
- சனவரி 8, 1838 - ராபர்ட் கால்டுவெல் (படம்) மதப் பணியாற்ற அயர்லாந்தில் இருந்து சென்னை வந்தார்.
- சனவரி 6, 1929 - அன்னை தெரேசா இந்தியாவின் வறிய மற்றும் நோயுற்றவர்களுக்கு சேவை செய்வதற்காக கல்கத்தாவைச் சென்றடைந்தார்.
- சனவரி 25, 1995 - யோசப் வாஸ் அடிகளார் திருத்தந்தை இரண்டாம் அருளப்பர் சின்னப்பரால் முத்திப்பேறு பெற்றவராக அறிவிக்கப்பட்டார்.  
<noinclude>  
</noinclude>
# படுகத் திரைப்படத்துறை

**படுகத் திரைப்படத்துறை** (Badaga cinema) என்பது படுக மொழியில் வெளியாகும் திரைப்படங்களையும் அதைச் சார்ந்த தொழில்துறையையும் குறிக்கிறது. இதன் தலைமையகம் தமிழ்நாட்டில் உள்ள ஊட்டியில் உள்ளது. படுகர்கள் ஊட்டியிலும் அதைச் சார்ந்த மலைப்பகுதிகளிலும் அதிகம் வாழ்கிறார்கள். இதை படக சினிமா என்றும் அழைப்பர். இதுவரை நான்கு திரைப்படங்கள் வெளியாகியுள்ளன.
# படுகத் திரைப்படத்துறை

## திரைப்படங்கள்

- கால தப்பிட்ட பயிலு (1979)
- கெம்மாஞ்சு
- ஹொச முங்காரு (2006)
- கவாவத் தேடி (2009)
- சின்னதா பூமி (2010)
# சுதர்சன் தேவநேசன்

**சுதர்சன் தேவநேசன்** என்பவர் கனடாவில் வசிக்கும் இந்திய மருத்துவரும் கல்வியாலரும் ஆவார். இவர் பெங்களூரில் உள்ள காட்டன் பாய்சு பள்ளியில் படித்தார்.பின்னர் மெட்ராசு கிறிஸ்தவக் கல்லூரியிலும், சென்னைப் பல்கலைக்கழகத்திலும், வேலூரில் உள்ள கிறிஸ்தவ மெடிக்கல் கல்லூரியில் பயின்றார். சில காலம், தமிழ்நாட்டிலும், இராஜஸ்தானிலும் மருத்துவராகப் பணியாற்றினார்.
பின்னர்,, 1972 ஆம் ஆண்டில் கனடாவிற்கு குடிபெயர்ந்தார். நியுபவுண்ட்லாண்டில் உள்ள ஜேன்வே குழந்தைகள் மருத்துவமனையிலும் பணியாற்றினார். பின்னர் ரொறன்ரோவிற்கு குடிபெயர்ந்து குடும்ப மருத்துவராகத் தொடர்ந்தார். இவர் ஆர்டர் ஆஃப் கனடா என்ற கனடாவின் அமைப்பில் உறுப்பினராக உள்ளார்.
# வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/பெப்ரவரி

<div>  
</div>
- பெப்ரவரி 12, 1908 - தமிழ்நாட்டில் தமிழ்ப் பணி புரிந்த அமெரிக்கர் ஜி. யு. போப் (படம்) இறப்பு.
- பெப்ரவரி 11, 1922 - திருத்தந்தை பதினொன்றாம் பயஸ் திருத்தந்தையாக தேர்வு செய்யப்பட்டார்.
- பெப்ரவரி 11, 1929 - இத்தாலிய அரசுக்கும் திருப்பீடத்துக்கும் இடையில் இலாத்திரன் உடன்படிக்கை கையெழுத்தானது.  
<noinclude>  
</noinclude>
# பசுந்தாள் உரப்பயிர்கள்

மண்ணில் கனிமச் சத்தினைச் சேர்ப்பதற்காக, தமிழக உழவர்கள் பயறுவகைப்பயிர் குடும்பத்தைச்சார்ந்த பயிர்களை வயலில் விதைத்து, அவை நன்கு வளர்ந்தவுடன், பூப்பதற்கு முன், வயலில் நன்கு மடக்கி உழப்படும் பயிர்களே **பசுந்தாள் உரப்பயிர்கள்** எனப்படும்.
# பசுந்தாள் உரப்பயிர்கள்

## பசுந்தாள் உரப்பயிரின் நன்மைகள்

பசுந்தாள் உரப்பயிரின் வேரிலுள்ள வேர்முடிச்சுகள் வளிமண்டலத்திலுள்ள கிட்டா நிலையிலுள்ள நைட்ரஜனை, கிட்டும் நிலையிலான நைட்ரஜனாக மாற்றி இயற்கை வேளாண்மைக்கு உறுதுணை செய்கின்றது.
# பசுந்தாள் உரப்பயிர்கள்

## தமிழகப் பசுந்தாள் உரப்பயிர்கள்

தமிழகத்தில் இயற்கை வேளாண்மை செய்பவர்கள் சங்குப்பூ, சணப்பை, அகத்தி, சூபாபுல் ஆகிய பசுந்தாள் உரப்பயிர்களை மண்ணிற்கு வளம் சேர்க்க பயன்படுத்துகின்றனர். உளுந்து, பாசிப்பயறு, காராமணி, துவரை ஆகியவற்றையும் விதைத்து மண்ணில் கனிமச்சத்தினைச்சேர்க்கும் உத்தியை தமிழக உழவர்கள் பின்பற்றி வருகின்றனர்.
# வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/மார்ச்

<div>  
</div>
- மார்ச் 02, 1459 - திருத்தந்தை ஆறாம் ஹேட்ரியன் - பிறப்பு
- மார்ச் 30, 1492 - ஸ்பெயினில் இருந்த அனைத்து யூதர்களும் உரோமன் கத்தோலிக்கராக மாற வேண்டும் அல்லது அனைவரும் வெளியேற்றப்படுவார்கள் என்ற உத்தரவு பிறப்பிக்கப்பட்டது.
- மார்ச் 08, 1782 - ஐக்கிய அமெரிக்காவின் ஒகைய்யோ மாநிலத்தில் கிறிஸ்தவத்துக்கு மதம் மாறிய 90 அமெரிக்க இந்தியப் பழங்குடிகள் பென்சில்வேனியாவின் துணை இராணுவத்தினரால் படுகொலை செய்யப்பட்டனர். கொல்லப்பட்டவர்களில் 68 பேர் குழந்தைகளும் பெண்களும் அடங்குவர்.  
<noinclude>  
</noinclude>
# வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/ஏப்ரல்

<div>  
</div>
- ஏப்ரல் 18, 1506 - நாலாம் நூற்றாண்டில் கட்டப்பட்ட வாத்திகன் நகர புனித பேதுரு பேராலயம் இடிக்கப்பட்டு, இன்றைக்கு கானக்கிடைக்கும் ஆலயத்தின் கட்டிடப்பணி தொடங்கப்பட்டது.
- ஏப்ரல் 15, 1984 - கத்தோலிக்க திருச்சபையின் உலக இளையோர் நாள் முதன்முதலாக உரோமை நகரில் கொண்டாடப்பட்டது.
- ஏப்ரல் 02, 2005 - திருத்தந்தை இரண்டாம் அருள் சின்னப்பர் (படம்) இறப்பு.  
<noinclude>  
</noinclude>
# வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/மே

<div>  
</div>
- மே 20, 325 - ஆரியனிச தப்பறைக் கொள்கையை முடிவுக்கு கொண்டுவர நிசேயா நகரில் முதல் பொதுச்சங்கம் கூடியது. இதன் முடிவில் முதல் நிசேயா நம்பிக்கை அறிக்கை வெளியிடப்பட்டது.
- மே 30, 1431 - பிரெஞ்சு வீராங்கனை 19 வயது ஜோன் ஒஃப் ஆர்க் (படம்) ஆங்கிலேயர்களைப் பெரும்பான்மையாகக் கொண்ட நீதிமன்றத்தினால் உயிருடன் தீயிடப்பட்டுக் கொலை செய்யப்பட்டார்.
- மே 20, 1605 - உரோமை நகரில் பிறந்த, இயேசு சபை குருவான தத்துவ போதக சுவாமிகள் கோவா வந்து சேர்ந்தார்.
- மே 12, 1982 - போர்த்துகலில் திருத்தந்தை இரண்டாம் அருள் சின்னப்பரைக் கொலை செய்ய எடுக்கப்பட்ட முயற்சி தோல்வியடைந்தது.  
<noinclude>  
</noinclude>
# வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/சூலை

<div>  
</div>
- ஜூலை 16, 1915 - ஏழாம் நாள் வருகை சபையின் நிருவனர்களுள் ஒருவரான எல்லன் ஜி. ஒயிட் அம்மையார் (படம்) இறப்பு.
- ஜூலை 26, 1931 - கொலம்பஸ், ஒகையோவில் கூடியக்கூட்டத்தில் புதிதாய் ஒன்றிணைக்கப்பட்ட தங்களின் திருச்சபையின் பெயரை யெகோவாவின் சாட்சிகள் என தெரிவு செய்தனர்.
- ஜூலை 25, 1968 - திருத்தந்தை ஆறாம் பவுல் "மானிட உயிர்" (Humanae Vitae) என்னும் பொருளில் ஒரு சுற்றுமடல் வெளியிட்டார்.
- ஜூலை 09, 1995 - நவாலி தேவாலயத் தாக்குதல்:யாழ்ப்பாணத்தில் நவாலி பேதுருவானவர் தேவாலயம் மீது இலங்கை விமானப் படையினரால் நடத்தப்பட்ட குண்டுத் தாக்குதலில் குழந்தைகள், பெண்கள் உட்பட 141 பொதுமக்கள் கொல்லப்பட்டனர்.  
<noinclude>  
</noinclude>
# வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/ஆகஸ்ட்

<div>  
</div>
- ஆகஸ்ட் 14, 1248 - உலக பாரம்பரியக் களங்களில் ஒன்றான ஜெர்மனியின் கொலோன் கதீட்ரல் (படம்) கட்ட ஆரம்பிக்கப்பட்டது. இது 1880இலேயே கட்டி முடிக்கப்பட்டது.
- ஆகஸ்ட் 3, 1492 - ஸ்பெயினில் இருந்து யூதர்கள் கத்தோலிக்க அரசினால் வெளியேற்றப்பட்டனர்.
- ஆகஸ்ட் 26, 1910 - அல்பேனியாவை பூர்வீகமாகக்கொண்ட இந்திய கத்தோலிக்க அருட்சகோதரி, நோபல் பரிசு பெற்ற அன்னை தெரேசா பிறப்பு.
- ஆகஸ்ட் 20, 2006 – கத்தோலிக்க அடிகள் ஜிம் பிரவுண் மற்றும் அவரது உதவியாளர் விமலதாஸ் ஆகியோர் யாழ்ப்பாணத்தில், அல்லைப்பிட்டியில் காணமால் போனார்கள்.  
<noinclude>  
</noinclude>
# வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/செப்டெம்பர்

<div>  
</div>
- செப்டம்பர் 05, 1540 - திருத்தந்தை மூன்றாம் பவுல், புனித லொயோலா இஞ்ஞாசியாரால் துவங்கப்பட்ட இயேசு சபைக்கு ஒப்புதல் அளித்தார்
- செப்டம்பர் 19, 1658 - யாழ்ப்பாணத்தில் ரோமன் கத்தோலிக்க மத குருக்களை மறைத்து வைத்திருப்பது மரணதண்டனைக்குரிய குற்றமாக டச்சு அரசால் அறிவிக்கப்பட்டது.
- செப்டம்பர் 27, 1947 - திருவாங்கூர் மற்றும் கொச்சி மறை மாவட்டத்தின் பேராயரான சி. கே. ஜேக்கப் என்பவரின் தலைமையில் தென்னிந்தியத் திருச்சபை துவங்கப்பட்டது.
- செப்டம்பர் 23, 1968 - ஐந்துகாய வரம் பெற்ற முதல் குருவான புனித பியட்ரல்சினாவின் பியோ (படம்) இறப்பு.
<noinclude>  
</noinclude>
# வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/அக்டோபர்

<div>  
</div>
- அக்டோபர் 20, 1187 - திருத்தந்தை மூன்றாம் அர்பன் - இறப்பு
- அக்டோபர் 31, 1571 - மார்ட்டின் லூதர் தனது *95-அறிக்கை*யினை வெளியிட்டார். இந்த நிகழ்வே கிறித்தவச் சீர்திருத்த இயக்கத்தின் துவக்க காரணி ஆகும்.
- அக்டோபர் 04, 1582 - இயேசுவின் உயிர்த்தெழுதல் நாட்கணிப்பில் ஏற்ப்பட்ட சிக்கலைத்தீர்க்க கிரெகொரியின் நாட்காட்டியினை திருத்தந்தை பதின்மூன்றாம் கிரகோரி அறிமுகப்படுத்தினார். இத்தாலி, போலந்து, போர்த்துக்கல், ஸ்பெயின் ஆகிய நாடுகளில் அக்டோபர் 4 இற்குப் பின்னர் நேரடியாக அக்டோபர் 15இற்கு நாட்காட்டி மாற்றப்பட்டது.
- அக்டோபர் 12, 2008 - திருத்தந்தை பதினாறாம் பெனடிக்ட் இந்தியாவின் முதல் கத்தோலிக்க புனிதரான அல்போன்சா முட்டத்துபடத்துக்கு (படம்) புனிதர் பட்டம் அளித்தார்.  
<noinclude>  
</noinclude>
# தாத்தினேனி பிரகாஷ் ராவ்

**தாத்தினேனி பிரகாஷ் ராவ்** என்பவர் இந்தியத் திரைப்படத்துறையில் பல திரைப்படங்களை இயக்கியவர். இவர் தமிழ், தெலுங்கு, இந்தி ஆகிய மொழிகளில் திரைப்படங்களை இயக்கியுள்ளார்.
# தாத்தினேனி பிரகாஷ் ராவ்

## திரைப்படங்கள்

1. பல்நாட்டி யுத்தம் (1947) (துணை இயக்குநர்)
1. துரோகி (திரைப்படம்) (1948) (துணை இயக்குநர்)
1. மன தேசம் (1949) (துணை இயக்குநர்)
1. சாவுகாரு (1950) (துணை இயக்குநர்)
1. சம்சாரம் (1950) (துணை இயக்குநர்)
1. பாதாள பைரவி (1951) (துணை இயக்குநர்)
1. பல்லேதூரு (1952) (இயக்குநர்)
1. பிட்சி புள்ளையா (1953) (கதாசிரியர், இயக்குநர்)
1. பரிவர்த்தனா (1954) (இயக்குநர்)
1. நிருபெடாலு (1954) (இயக்குநர்)
1. அமர தீபம் (1956) (இயக்குநர்)
1. சரண தாசி (1956) (இயக்குநர்)
1. ஜெயம் மனதே (1956) (இயக்குநர்)
1. மாதர்குல மாணிக்கம் (1956) (இயக்குநர்)
1. அமர் தீப் (1958) (இயக்குநர்)
1. சீதாமகர் (1958) (இயக்குநர்)
1. உத்தமப்புத்திரன் (இயக்குநர்)
1. இல்லரிகம் (1959) (இயக்குநர்)
1. கண்ணிறைந்த கணவன் (1959) (இயக்குநர்)
1. நல்ல தீர்ப்பு (1959) (இயக்குநர்)
1. காலேஜ் கேர்ள் (1960) (இயக்குநர்)
1. எல்லோரும் இந்நாட்டு மன்னர் (1960)
1. மா பாபு (1960) (இயக்குநர்)
1. அன்பு மகன் (1961) (இயக்குநர்)
1. சசுரால் (1961) (இயக்குநர்)
1. காத்திருந்த கண்கள் (1962) (இயக்குநர்)
1. பகுராணி (1963) (இயக்குநர்)
1. ஹம்ராகி (1963) (இயக்குநர்)
1. படகோட்டி (1964) (இயக்குநர்)
1. பெகு பேட்டி (1965) (கதையாசிரியர், இயக்குநர்)
1. சூரஜ் (1966) (இயக்குநர்)
1. துனியா (1968) (இயக்குநர்)
1. இசாட் (1968) (இயக்குநர்)
1. வாஸ்னா (1968) (இயக்குநர்)
1. நன்ஹா ஃபரிஸ்டா (1969) (இயக்குநர்)
1. கர் கர் கி கஹானி (1970) (இயக்குநர்)
1. ரிவாஜ் (1972) (இயக்குநர்)
1. மினரு பாபு (1973)(இயக்குநர்)
1. கலி பட்டாளு (1974)(இயக்குநர்)
1. சம்சாரம் (1975) (இயக்குநர்)
1. பொகரு பொட்டு (1976)(இயக்குநர்)
1. சிரஞ்சீவி ராம்பாபு (1977)(இயக்குநர்)
1. ஹமாரா சன்சார் (1978)(இயக்குநர்)
1. கங்கா பவானி (1979)(இயக்குநர்)
1. ஆஷா ஜோதி (1981) (இயக்குநர்)
1. எங்களாலும் முடியும் (1982) (இயக்குநர்)
1. கப் தக் சுப் ரகுங்கி (1988) (இயக்குநர்)
# வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/நவம்பர்

<div>  
</div>
- நவம்பர் 01, 1509 - இன்னும் நிறைவடையாத சிசுடைன் சிற்றாலய உட்கூரை ஓவியங்களை (படம்) மைக்கலாஞ்சலோ பொதுமக்களின் பார்வைக்கென திறந்துவிட்டார்.
- நவம்பர் 18, 1626 - உலகின் மிகப்பெரிய கிறித்தவக் கோவிலான புனித பேதுரு பேராலயம் கட்டி முடிக்கப்பட்டது.
- நவம்பர் 30, 1894 - "கீழைத் திருச்சபைகளின் மாண்பு" (Orientalium Dignitas) என்னும் தலைப்பில் திருத்தந்தை பதின்மூன்றாம் லியோ சுற்றுமடல் ஒன்றை வெளியிட்டார்.
- நவம்பர் 13, 1993 - யாழ்ப்பாணம் புனித ஜேம்ஸ் தேவாலயத்தின் மீது இலங்கை விமானங்கள் நடத்திய குண்டுத்தாக்குதலில் வணக்கத்தில் ஈடுபட்டிருந்த 9 பொதுமக்கள் கொல்லப்பட்டனர். பலர் படுகாயமடைந்தனர்.
<noinclude>  
</noinclude>
# வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/டிசம்பர்

<div>  
</div>
- டிசம்பர் 09, 1579 - புனித மார்டின் தெ போரஸ் (படம்) - பிறப்பு
- டிசம்பர் 24, 1690 - யாழ்ப்பாணத்தில் நத்தார் இரவு ஆராதனைக்காகக் கூடியிருந்த சுமார் 300 கத்தோலிக்கர்கள் டச்சுப் படைகளினால் அடித்துத் துன்புறுத்தப்பட்டனர்.
- டிசம்பர் 16 1931 - ஆயரும் மறைவல்லுநருமான பெரிய ஆல்பர்டுக்கு திருத்தந்தை பதினொன்றாம் பயஸால் புனிதர் பட்டம் அளிக்கப்பட்டது.
- டிசம்பர் 08, 1965 - கத்தோலிக்க திருச்சபையின் இரண்டாம் வத்திக்கான் பொதுச்சங்கம் நிறைவுற்றது.  
<noinclude>  
</noinclude>